EkBass/fiwiki-20250220-pages-articles huggingface dataset:
Thelma Saastamoinen

Thelma Pirkko Annikki Saastamoinen (17. syyskuuta 1922 Viipuri – 14. syyskuuta 2015) oli suomalainen näyttelijä.IMDb : Thelma Saastamoinen Saastamoinen esiintyi Iitan roolissa tv-sarjassa Havukka-ahon ajattelija (1971) ja gynekologin roolissa Edvin Laineen ohjaaman elokuvan Akallinen mies tv- sarjaversiossa (1986). Jatkosodan aikana Saastamoinen oli näyttelijänä Aunuksen Teatterissa.Aunuksen teatterin ensi-ilta: Fodorin "Kypsyyskoe". Seppo Sariola, Thelma Saastamoinen, Kim Borgin valokuva 24.11.1942 (Sotasampo) Vuonna 1969 hänet palkittiin Lahden Teatterikerho ry:n jakamalla Iivari- veistoksella.Lahden kaupunginteatteri : Iivari-veistoksen saajat 1960-luvulla Saastamoinen oli kiinnitettynä näyttelijänä Lappeenrannan Työväen Teatterissa 1945–1947, Tampereen Teatterissa 1947–1949, Kotkan Maakuntateatterissa 1949–1950, Oulun Teatterissa 1957–1961, Mikkelin Teatterissa 1961–1963, Imatran Teatterissa 1963–1965, Lappeenrannan kaupunginteatterissa 1965–1967, ja Lahden kaupunginteatterissa vuodesta 1967. Saastamoinen oli Glory Leppäsen oppilaana Lappeenrannan teatteriseminaarissa. Saastamoisen huomattavia teatterirooleja olivat Opaali (Rakas Murhakoplani ja Opaali on timantti), rouva Tót (Tótin perhe), Ellen Salpakari (Pohjantähti II ja III), Mrs. Higgins (My Fair Lady), Volumnia (Coriolanus), Lily Piper (Touhutäti yllättää), Kattaiska (Savu-uhri), Connie-täti (Juurakon Hulda), Nadezda Petrovna (Anastasia ja valtakirja), ja Serafina Iljitsna (Eläköön itsemurhaaja). Jäähyväisnäytännön Lahden Kaupunginteatterissa Saastamoinen piti komediassa Lysistrate 1985.Etelä-Suomen Sanomat, julkaistu 16.3.1985 Hän sai valtion ylimääräisen taiteilijaeläkkeen toukokuusta 1987 alkaen. Saastamoisen vanhemmat olivat työnjohtaja Viktor Saastamoinen ja ompelija Alma Saastamoinen. == Lähteet == * * * === Viitteet === Luokka:Suomalaiset näyttelijät Luokka:Vuonna 1922 syntyneet Luokka:Vuonna 2015 kuolleet
C shell

C shell (csh) Bill Joyn kehittämä komentotulkki, joka julkaistiin vuonna 1978. Tulkin ominaisuuksiin kuuluvat komentohistoria ja työjonon ohjaus. Tulkki toteuttaa komentokielen. tcsh on tulkin yhteensopiva parannettu versio. Hamilton C shell oli OS/2:lle julkaistu komentotulkki, joka toteutti C shellin komentokielen. Muun muassa GNU-projektin Bash-komentotulkki toteuttaa csh:n tapaisen komentohistorian. == Komentokieli == Tulkin komentokieli vastaa lähemmin C-kielen syntaksia kuin Bourne shellin: Bourne shell: #!/bin/sh if [ $days -gt 365 ] then echo This is over a year. fi C shell: #!/bin/csh if ( $days > 365 ) then echo This is over a year. endif == Lähteet == == Aiheesta muualla == * Introduction to C Shell Programming Luokka:BSD-ohjelmat Luokka:Komentotulkit
Yleisluistelun Euroopan-mestaruuskilpailut 1922

Euroopan luistelumestaruudesta kilpailtiin Helsingissä 11.-12. helmikuuta 1922. Kilpailupaikka oli Kaisaniemen puiston edustalla olevalla lahdella. Vain miehet kilpailivat. Osanottajia oli 15 kahdesta maasta eli 2 norjalaista ja loput suomalaisia. Kisat olivat ensimmäiset ensimmäisen maailmansodan jälkeen. === Miesten yleismestaruus === Sija Kilpailija Maa 500 m # 5 000 m # 1 500 m # 10 000 m # Pisteet 1 Clas Thunberg 46,2 1 9.25,2 1 2.28,3 1 19.08,7 4 7 2 Ole Olsen 48,1 5 9.25,9 2 2.32,0 2 18.49,9 2 10 3 Asser Wallenius 47,6 4 9.51,6 6 2.32,6 3 19.04,4 3 14 4 Walter Tverin 47,0 2 9.28,8 3 2.45,8 13 19.09,6 5 20 5 Waldemar Bergström 50,3 12 9.42,7 4 2.37,0 7 18.35,0 1 21 6 Ilmari Danska 48,8 9 9.57,1 9 2.34,9 4 19.36,9 8 25,5 7 Theodor Pedersen 48,6 8 9.51,9 7 2.37,2 8 19.41,6 9 27 8 Aksel Belewicz 48,5 6 10.05,7 11 2.36,0 6 20.01,9 10 28 9 Harald Belewicz 48,8 9 10.04,9 10 2.38,7 9 20.29,6 11 33,5 10 Eino Korhonen 49,5 11 10.06,8 12 2.39,6 10 19.32,9 7 34 NF Arvo Tuomainen 48,5 6 9.42,8 5 2.35,4 5 NF Lauri Helanterä 47,4 3 10.37,0 13 2.40,4 11 NF Gunnar Strömstén NF 9.56,6 8 2.44,3 12 19.30,4 6 NF Theodor Lönnfors 50,7 13 NS NF Bror Ravander NS 2.50,0 14 == Lähteet == * SpeedSkatingNews.info Luokka:Vuoden 1922 pikaluistelu Luokka:Pikaluistelun Euroopan-mestaruuskilpailut Luokka:Suomen pikaluistelu Luokka:Helsingin urheilutapahtumat
Aulis Hämäläinen

Aulis Vilho Hämäläinen (8. kesäkuuta 1918 Helsinki – 14. huhtikuuta 2005 Helsinki) oli suomalainen teatterinjohtaja ja näyttelijä. Hän aloitti uransa 1939 Helsingin ylioppilasteatterissa ja oli jatkosodan aikana näyttelijänä Kannaksen Teatterissa. Helsingin Sanomat Muistot 14.4.2005 (Tilaajille)EloNet : Aulis Hämäläinen == Elokuvarooleja == * Syksyllä kaikki on toisin (1978), seurakunnan taloudenhoitaja Vilho Tihonen * Aidankaatajat (1982), konduktööri * Kiljusen herrasväen uudet seikkailut (1990), uudelleenkoulutusyksikön teknikko * Kadunlakaisijat (1991), konduktööri == Lähteet == Luokka:Suomalaiset teatterinjohtajat Luokka:Suomalaiset näyttelijät Luokka:Vuonna 1918 syntyneet Luokka:Vuonna 2005 kuolleet
Audeka

Audeka, myös Audeca tai Andeca (k. 585), oli sveebien viimeinen kuningas Pyreneiden niemimaalla. Audeka syrjäytti edeltäjänsä Eboricin vuonna 584 ja meni naimisiin aiemman kuninkaan Miron lesken Sisegutian kanssa. Visigootit kuitenkin hyökkäsivät sveebien kuningaskuntaan vuonna 585 ja kukistivat Audekan. Tämän jälkeen sveebien kuningaskunta liitettiin visigoottien valtakuntaan. == Lähteet == Luokka:Sveebien kuninkaat Luokka:Syntymävuosi tuntematon Luokka:Vuonna 585 kuolleet
11 Short Stories of Pain & Glory

11 Short Stories of Pain & Glory on yhdysvaltalaisen punk rock -yhtye Dropkick Murphysin yhdeksäs studioalbumi, joka julkaistiin vuonna 2017. == Kappaleet == # # # # # # # # # # # === Deluxe edition bonuskappaleet === # * === Deluxe edition bonuslevy === #Blood # == Arvostelut == * Soundi: Virittäkää mullikuorot – Dropkick Murphys on täällä taas! Viitattu 3.10.2022. == Aiheesta muualla == * 11 Short Stories of Pain & Glory discogs.com -sivustolla == Lähteet == Luokka:Vuoden 2017 albumit Luokka:Dropkick Murphysin albumit
Etsivätoimisto

Etsivätoimisto on yksityistä yksityisetsivätyyppistä tutkintatyötä tekevä yritys. Kuuluisin on ehkä Pinkertonin etsivätoimisto. Suomessa etsivätoimistoilla on liitto: Suomen Yksityisetsivä- ja Lakitoimistoliitto ry. ==Etsivätoimistoja== * Pinkertonin etsivätoimisto Etsivätoimisto-hakusanalla löytyviä: * Finsec * Detektiivi Suomi Oy * Etsiväpalvelu Paananen * Varsinais- Suomen Etsiväpalvelu Tmi * PrivaCo * Nordic Security Service Ltd Oy * Amcase * Suomen Yksityisetsivä - ja Lakitoimistoliitto Ry Luokka:Etsivätoimistot
Buzet

Buzet on Kroatian kaupunki Istrian piirikunnassa. Kaupungin väkiluku oli 6 133 vuonna 2011. Sen pinta-ala on 165 neliökilometriä. Kaupunki sijaitsee muutaman kilometrin päässä muinaisesta Pietrapelosan linnasta. == Kuvia == Tiedosto:Buzet – Distant view - 01.jpg Tiedosto:Buzet Croatia.jpg Tiedosto:Kolodvor Buzet.jpg Tiedosto:Buzet2.JPG == Lähteet == == Aiheesta muualla == Luokka:Kroatian kaupungit
Noora Honkala

Noora Katarina Honkala (s. 1. heinäkuuta 1992) on suomalainen ultrajuoksija. Hän asuu Kreikassa. Honkala on juossut Spartathlonin kuusi kertaa (2014–2016, 2021, 2023–2024), joista ensimmäisellä kerralla vuonna 2014 kaikkien aikojen nuorimpana naisena. Vuoden 2021 Spartathlonissa hän sijoittui naisten kilpailussa kolmanneksi ajalla 26.27.14. Aika oli Spartathlonin naisten kaikkien aikojen tilaston viidenneksi paras ja kaikkien aikojen paras suomalaisnaisen juoksema tulos. Vuoden 2023 Spartathlonissa hän sijoittui naisten kilpailussa toiseksi ajalla 23.23.03. Hän hävisi kilpailun voittajalle Camille Herronille lähes 50 minuutilla, mutta alitti siitä huolimatta aikaisemman naisten reittiennätyksen yli tunnilla. Honkalan aika on kaikkien aikojen paras suomalaisaika Spartathlonissa. Vuonna 2024 hän voitti naisten kilpailun ensimmäisenä suomalaisena ajalla 24.25.08. Honkalalla on hallussaan Suomen ennätykset 50 kilometrin, 100 mailin ja 24 tunnin juoksuista. 12 tunnin juoksussa Honkala juoksi Pohjoismaiden ennätyksen 137,171 kilometriä maaliskuussa 2021 Barcelonassa Espanjassa. Tämän ennätyksen rikkoi Satu Lipiäinen marraskuussa 2021, mutta Honkala otti ennätyksen takaisin nimiinsä helmikuussa 2022 juostuaan Spartassa 145 kilometriä ja 400 metriä. Lokakuussa 2022 Honkala juoksi Loutrákissa Kreikassa vuorokaudenjuoksun Suomen ennätyksen 246,496 kilometriä. Juoksun väliaikana hän paransi 100 mailin Suomen ennätystä aikaan 15.00.18 ja lisäksi hän juoksi 200 kilometrillä epävirallisen Suomen ennätyksen 18.45.16. Helmikuussa 2023 hän juoksi 12 tunnin juoksussa Suomen- ja Pohjoismaiden ennätyksen 146,356 kilometriä. == Henkilökohtaiset ennätykset == * 50 kilometriä: 3.23.43 * 6 tuntia: 80,15 km * 100 kilometriä: 7.41.54 * 12 tuntia: 146,356 km * 100 mailia: 14.06.57 * 24 tuntia: 246,496 km == Lähteet == == Aiheesta muualla == * Noora Honkalan nettisivu * Noora Honkala's statistics on DUV Statistics Luokka:Suomalaiset kestävyysjuoksijat Luokka:Vuonna 1992 syntyneet Luokka:Elävät henkilöt
Rutarousku

Rutarousku (Lactarius lacunarum) on kosteissa rutapainanteissa ja järvenrannoilla kasvava rouskulaji. Se esiintyy usein koivun ja tervalepän seurassa. Sienen lakki on oranssi ja se muistuttaa oranssirouskua, pikkurouskua ja sikurirouskua. Maitiaisneste on valkoista, mutta muuttuu melko nopeasti kellertäväksi. Rutarousku on hyvä ruokasieni. Se pitää esikäsitellä keittämällä ennen ruoaksi käyttöä. == Lähteet == == Aiheesta muualla == * Laji.fi: Rutarousku Luokka:Rouskut Luokka:Suomalaiset ruokasienet
Kun presidentti Koivisto esti Karjalan palauttamisen

Kun presidentti Koivisto esti Karjalan palauttamisen on historioitsija ja diplomaatti Jukka Seppisen kirjoittama tietokirja, joka käsittelee tasavallan presidenttinä toimineen Mauno Koiviston suhtautumista Karjalan palauttamiseen 1990-luvun alussa. Teoksen mukaan Koivisto toimi asiassa KGB:n ohjauksessa. 316-sivuisen kirjan on julkaissut Minerva Kustannus ja se ilmestyi kesäkuussa 2019. Teos perustuu laajaan lähdemateriaaliin, joista keskeisimmät ovat Karjalan Liiton arkisto, Ulkoministeriön arkisto, Mauno Koiviston yksityisarkisto Kansallisarkistossa ja Ranskan ulkoministeriön arkisto. == Kritiikki == Aleksi Mainion Helsingin Sanomissa julkaistun kritiikin mukaan Seppisen todisteet ovat ”hataria mielikuvia, satunnaisia arkistolöytöjä ja hämmentäviä tulkintoja”. Mainio pitää teosta enemmänkin muistelmana kuin historiallisena tutkimuksena. Kritiikin mukaan kirja tihkuu ”pakkomielteenomaista Koivisto-vihaa” ja sitä ”on vaikea ottaa tosissaan”. Mainio kiinnittää huomiota teoksen ”tulkinnallisten ongelmien lisäksi” huolimattomuusvirheisiin ja toistoon, joita kirjassa on hänen mukaan paljon. Juha-Matti Ritvasen Agricola-sivustolla julkaistun kritiikin mukaan Seppisen teoksessa on ”useita lähdekriittisiä ongelmia”: ”tekijä valikoi lähteitään sattumanvaraisesti”, ”[ei] käsittele mitään aihetta systemaattisesti” ja käyttää arkistolähteitä ”omien ennakko-oletusten oikeaksi todisteluun”. Ritvasen mukaan teoksessa on myös ”runsaasti omituisia tulkintoja”. Ritvasen arvion mukaan ”teos ei ole tieteelliset kriteerit täyttävä tutkimus”. == Lähteet == Luokka:Suomalaiset politiikan tietokirjat Luokka:Kirjat Suomen historiasta Luokka:Vuoden 2019 kirjat Luokka:Karjala-kysymys Luokka:Suomalaiset historian tietokirjat
Leo Matis

Leo Matis (8. kesäkuuta 1927 Mikkeli – 29. heinäkuuta 2006 Espoo) oli suomalainen televisiotoimittaja. IMDb : Leo MatisToimittaja Leo Matis, Helsingin Sanomat Muistot 12.8.2006 (Tilaajille) Syksyllä 1967 Yleisradion televisiotoimittajat Hannu Karpo, Pekka Holopainen ja Leo Matis tutkivat poliisin tehokkuutta tekemällä murron kultasepänliikkeeseen. Murron jälkeen pakomatka päättyi kun Karpo ajoi pakoauton viereisen liikkeen näyteikkunasta sisään. Oikeudessa syytteet toimittajia vastaan hylättiin. Televisio tekee murron, Yle Elävä Arkisto 10.08.2007 Samana vuonna toimittajat tekivät myös dokumentin Marraskuun liikkeen asunnottomille alkoholisteille järjestämästä itsenäisyyspäivän vastaanotosta. Telsu : YLE: Marraskuunliikkeen itsenäisyyspäiväjuhla == Lähteet == Luokka:Suomalaiset televisiotoimittajat Luokka:Vuonna 1927 syntyneet Luokka:Vuonna 2006 kuolleet
Ardino

Ardino (bulgariaksi Ардино) on Bulgarian kaupunki Kărdžalin alueella. Se sijaitsee Rodópi-vuorilla lähellä Smoljania. Ardino jakautuu 51 kylään. Kaupungin väkiluku oli 4 185 vuonna 2010. Ardinon pormestari on Resmi Murad. == Kuvia == Tiedosto:Ardino 2009.jpg Tiedosto:Ardino-minarets-kevinzim.jpg Tiedosto:Ardino (7).JPG Tiedosto:Ardino (13).JPG == Lähteet == == Aiheesta muualla == Luokka:Bulgarian kaupungit Luokka:Kărdžalin alue
Hive Helsinki

Hive Helsinki on Helsingin Sörnäisissä toimiva yksityinen oppilaitos jossa opitaan ohjelmointia. Koulun toimintaa ylläpitää voittoa tavoittelematon säätiö, jota rahoittaa ohjelmistoyhtiö Supercell. Koulu aloitti toimintansa vuonna 2019. Koulun opettamiskonsepti perustuu vertaisoppimiseen, eikä koulussa ole opettajia tai luentoja. Sen sijaan oppiminen tapahtuu työskentelemällä yhdessä muiden opiskelijoiden kanssa käytännönläheisissä, oikean elämän projekteissa. Hive Helsinki ei vaadi aiempaa koulutusta eikä kokemusta ohjelmoinnista. Ainoa pääsyvaatimus on 18 vuoden ikä sekä voimassa oleva oleskelulupa tai EU-kansalaisuus. Opiskelu on maksutonta ja opiskelijat ovat oikeutettuja saamaan Kelan opintotukea. Opinnot vertautuvat toisen asteen opintoihin, joten aiemmin käytetyt korkeakoulujen opintotukikuukaudet eivät vaikuta opintotuen saamiseen Hivessä. Tapauksesta riippuen opiskelija saattaa olla oikeutettu työttömyysetuuteen opintojen aikana, jos opiskelija on yli 25-vuotias, rekisteröitynyt työnhakijaksi ja työllisyypalvelut on arvioinut, että opinnot edistävät työllistymistä. Koulutuksen taso rinnastuu korkeakoulutukseen. Opiskelijat saavat alan huippuosaamista vastaavat tekniset taidot sekä työelämässä arvostettuja pehmeitä taitoja, kuten tiimityöskentelyä, luovaa ongelmanratkaisutaitoa ja resilienssiä. Hive Helsinki ei kuulu Suomen korkeakoulujärjestelmään, eikä sen suorittamisesta siten saa virallista tutkintoa. Hive Helsinki -säätiön hallituksessa on mukana mm. ohjelmoinnin opettaja ja kirjailija Linda Liukas. == Lähteet == == Aiheesta muualla == * Koulun verkkosivut Luokka:Helsingin oppilaitokset Luokka:Ohjelmointi Luokka:Kallio
Patatra mathani

Patatra mathani on turilasmaisiin (Scarabaeoidea) kuuluva hyönteislaji. Laji kuvattiin tieteelle ensimmäisen kerran vuonna 2008. Sillä ei ole alalajeja. == Lähteet == == Aiheesta muualla == * Gbif.com Luokka:Erilaisruokaiset
Ulkoministeriön arkisto

Ulkoministeriön arkisto () on Suomen ulkoministeriön hallinnonalan keskusarkisto. Se palvelee ensisijaisesti ministeriötä ja muita viranomaisia. Arkisto on myös tutkijoiden käytössä. Arkisto on avoin kaikille, mutta viranomaisten toiminnan julkisuudesta annetun lain mukaisesti asiakirjojen salassapitoaika on yleensä 25 vuotta. Ulkoministeriön arkistossa on aineistoa ministeriön perustamisesta vuodesta 1918 lähtien. Arkiston materiaali on keskeinen lähdeaineisto Suomen ulkopolitiikan ja Suomen kansainvälisten suhteiden historian tutkimukselle. Arkiston tärkein osa on kirjeistöosa, joka on järjestetty signumeihin eli asiasisällön mukaisiin ryhmiin. Asiakirjat on järjestetty niin, että yhdessä asiakirjakansiossa on kaikki tiettyä asiaa käsittelevät asiakirjat. Ulkoministeriön arkiston asiakaspalvelu toimii valtioneuvoston Merikasarmilla, jossa sillä on viisi tutkijapaikkaa. Suurin osa ennen vuotta 1947 peräisin olevista ulkomaanedustustojen arkistoista on siirretty Kansallisarkiston Mikkelin toimipisteeseen, josta asiakirjoja voi kaukolainata Kansallisarkiston toimipaikkoihin. == Lähteet == Luokka:Suomen arkistot Arkisto
Hermann Graf

Hermann Anton Graf (24. lokakuuta 1912 Engen, Baden, Saksa – 4. marraskuuta 1988 Engen, Länsi-Saksa) oli saksalainen taistelulentäjä ja hävittäjä-ässä Toisessa maailmansodassa. Hän saavutti ensimmäisenä maailmassa yli 200 pudotetun viholliskoneen rajan eli keräsi yli 200 ilmavoittoa ja palkittiin Rautaristin ritariristillä, tammenlehvien sekä miekkojen ja timanttien kera.http://www.cieldegloire.com/001_graf_h.php Viitattu 7.9.2019. Kaikkiaan Hermann Graf suoritti 830 lentotaistelutehtävää Messerschmitt Me 109 Bf tai Focke-Wulf Fw 190-koneellaan sekä saavutti 212 vahvistettua pudotusta.https://www.luftwaffe.cz/graf.html Viitattu 7.9.2019 Hän taisteli "raskaiksi" (saks. Schweres) kutsuttuja nelimoottorisia (saks. Viermotor tai Viermot) pommituskoneita, kuten B-17 ja B-24 Liberator -tyyppisiä sekä De Havilland Mosquitoja vastaan.https://www.historynet.com/hermann-graf-world- war-ii-luftwaffe-ace-pilot.htm Viitattu 7.9.2019. Graf haavoittui pahoin, hänen törmätessään hävittäjällään P-51 Mustang -koneeseen Hannoverin pohjoispuolella maaliskuun viime päivinä 1944. Tätä ennen hän oli onnistunut pudottamaan ainakin yhden. Hän selvisi kuitenkin hypättyään laskuvarjolla. Kuntouduttuaan takaisin taistelutoimiin, siirtyi Graf idän rintamalle yksikköön JG 52. Grafin saavuttama törmäysvoitto (taran, aerial ramming) on luettu hänen voittotiliinsä kuuluen. Eversti Graf oli JG 52-joukkoyksikön komentaja, lisäksi taisteli myös muissa yksiköissä, joita olivat JG 51 sekä JG 11 ja JGr50 (JG 301). Majurin arvoinen Graf oli toiminut muun ohella Erich Hartmannin kouluttajana.http://vapaussoturi.fi/hermann-graf- kansallissankarista-hylkioksi/ Viitattu 7.9.2019. Molemmilla rintamilla eli itä- ja länsirintamilla taistellut Graf oli vuosina 1944-1949 naimisissa näyttelijätär Jola Jobstin kanssa. Sodan jälkeen Graf joutui sotavankeuteen, sekä myöhemmin joutui kotimaassaan epäillyksi vehkeilystä tai veljeilystä venäläisten kanssa. Graf toimi sittemmin talous- ja liike-elämän palveluksessa raskaassa teollisuudessa. Hän menehtyi Parkinsonin tautiin vuonna 1988.https://ww2gravestone.com/people/graf-hermann/ Viitattu 7.9.2019. thumb|right|Hermann Grafin lentoasu sekä Me 109 Bf:n sivuperäsimen osa. ==Lähteet== *http://vapaussoturi.fi/hermann-graf-kansallissankarista- hylkioksi/ *https://www.luftwaffe.cz/graf.html *https://www.historynet.com/hermann-graf-world-war-ii-luftwaffe-ace-pilot.htm *https://ww2gravestone.com/people/graf-hermann/ *http://www.cieldegloire.com/001_graf_h.php ===Viitteet=== == Kirjallisuutta == * Bergström, Christer: Ässäpari – Hermann Graf & Alfred Grislawski. Koala- kustannus, 2016. ISBN 978-952-229-175-2. Luokka:Saksalaiset lentäjät Luokka:Vuonna 1912 syntyneet Luokka:Vuonna 1988 kuolleet
Susanna Puisto

Susanna Karjalainen (o.s. Puisto, s. 4. joulukuuta 1988 Porihttps://issuu.com/pesapallo/docs/pesa_pallokirja-2022-web) on suomalainen pesäpallovalmentaja ja entinen pesäpalloilija, joka toimii valmentajana Joensuun Mailan naisten edustusjoukkueessa. Pelaajaurallaan Karjalainen pelasi kotiuttajajokerin roolissa. Karjalainen aloitti pelaajauransa kasvattajaseuransa Pesäkarhujen riveissä pelaten seuran edustusjoukkueessa neljän kauden ajan vuosina 2006–2009. Kaudeksi 2010 Karjalainen siirtyi suuremman roolin perässä Lappeenrannan Pesä Yseihin ja sieltä edelleen vuonna 2012 Jyväskylän Kirittäriin. Kotikaupunkinsa ulkopuolella pelatessaan Karjalainen teki lopullisen läpimurtonsa, minkä jälkeen hän palasi kaudeksi 2013 takaisin Poriin.http://www.pesiksenmaailma.fi/index.php/pelaajakortit?pelaajaid=3844&view;=pelaajakortti Karjalainen pelasi Pesäkarhuissa syksyllä 2022 päättyneen pelaajauransa loppuun saakka menestyksekkäästi: hän saavutti tuona aikana yhden Suomen mestaruuden, kolme SM-hopeamitalia ja neljä SM- pronssimitalia.https://pesakarhut.fi/seura/ Lisäksi Karjalainen voitti Naisten Superpesiksen lyöjäkuningattaruuden vuosina 2020 ja 2021.https://www.pesis.fi/pesis-info/historia/tilastovoittajat/ Ensimmäisen SM-mitalinsa Karjalainen oli voittanut vuonna 2012, kun Kirittäret sijoittui Naisten Superpesiksessä toiseksi.https://www.kirittaret.fi/seura/ Karjalainen päätti pelaajauransa syksyyn 2022.https://pesakarhut.fi/2022/05/09/viela-yksi- vuosi-susanna-puisto-paattaa-superpesisuransa-kauteen-2022/ Kesken pesäpallokauden 2023 Karjalainen oli saanut loppukauden kattavan sopimustarjouksen Kempeleen Kiriltä, mutta oli kieltäytynyt.https://www.karjalainen.fi/urheilu/fb3c3uof0z Valmennusuransa Karjalainen aloitti syksyllä 2023 Joensuun Mailan naisten edustusjoukkueen lajivalmentajan roolissa.https://www.karjalainen.fi/urheilu/97x2p2gfz0 Karjalaisen puoliso on entinen lentopalloilija Tuomas Karjalainen.https://www.karjalainen.fi/urheilu/fb3c3uof0z == Lähteet == Luokka:Suomalaiset pesäpalloilijat Luokka:Vuonna 1988 syntyneet Luokka:Elävät henkilöt
Orchard Park

Orchard Park on kaupunki Erien piirikunnassa, New Yorkin osavaltion länsiosassa. Se on Buffalon esikaupunkialue. Vuoden 2010 väestölaskennassa sen väkiluku oli 29 054\. Kaupungissa sijaitsee New Era Field, joka on NFL:ssä pelaavan Buffalo Billsin kotistadion. ==Lähteet== Luokka:Erien piirikunta (New York) Luokka:New Yorkin kunnat
Landover

Landover on alue Washington DC:n lähellä Prince George's Countyn piirikunnassa Marylandin lounaisosassa. Landover ei ole varsinaisesti kaupunki tai kunta. Vuonna 2010 siellä asui 23 078 asukasta. Alueella sijaitsee FedExField, joka on NFL:ssä pelaavan Washington Football Teamin kotistadion. ==Lähteet== == Aiheesta muualla == Luokka:Marylandin kunnallishallinnottomat alueet
Koivunherkkutatti

Koivunherkkutatti (Boletus betulicola) on kivitattien sukuun sekä Boletaceae- heimoon kuuluva sienilaji. Se muistuttaa herkkutattia hyvin suuresti, mutta eroaa sen paksusta pintakelmusta sekä maitokahvin väristä. Ruokasienenä se on herkkutatin veroinen. == Samantapaiselta näyttäviä lajeja == Koivunherkkutatin saattaa sekoittaa herkkutatin lisäksi myös männynherkkutattiin, tammenherkkutattiin, kangasherkkutattiin sekä sappitattiin. Niistä kaikki muut paitsi sappitatti ovat koivunherkkutatin kanssa yhtä hyviä ruokasieninä. Sappitatin erottaa koivunherkkutatista pienen kokonsa, nahanvärisen lakkinsa sekä roosanvärisen pullistuneen pillikerroksen avulla. == Lähteet == * * Luokka:Kivitatit Luokka:Suomalaiset ruokasienet
Kirjat Anavim

Kirjat Anavim () on kibbutsi Israelissa Jerusalemin hallintoalueella. Sen asukasluku oli vuoden 2018 lopussa 459. ==Maantiede== Kirjat Anavim sijaitsee noin 12 kilometriä Jerusalemin kaupungista länteen Juudean kukkuloiden alueella. ==Historia== Kirjat Anavimin kibbutsin perusti Ihud ha-Kevuzot ve- ha-Kibbutzim -niminen järjestö vuonna 1920. Ajatuksen kibbutsin perustamisesta nykyiselle paikalleen oli esittänyt Akiva Ettinger, joka oli kiinnostunut etenkin kukkuloilla tapahtuvasta maanviljelystä ja maan muuttamisen maanviljelylle sopivaksi. Kibbutsin ensimmäiset asukkaat olivat pääasiassa juutalaisia siirtolaisia Itä-Euroopan maista ja paikan päällä he alkoivat harjoittaa maataloutta. Olot kibbutsilla olivat pitkään melko kurjat. Osa kibbutsin asukkaista olisi halunnut siirtää kibbutsin helpommin viljeltävälle seudulle Jisreelin laaksoon. Lopulta he päättivät kuitenkin jäädä ja myöhemmin alueen viinitilat ja hedelmätarhat alkoivat viimein menestyä. Israelin itsenäisyyssota syttyi vuonna 1948. Kirjat Anavim oli sijaintinsa puolesta hyvin uhattu. Sen kautta tehtiin kuitenkin kaksi suurta operaatiota, operaatio Nahson ja operaatio Makkabi, joiden avulla juutalaiset sotilaat avasivat myöhemmin väylän muuten eristettyyn Jerusalemiin. Sodan jälkeen Kirjat Anavimiin on kehittynyt maatalouden ohella myös teollisuutta ja matkailua. ==Väestö== Kirjat Anavimin asukasluku oli vuoden 2018 lopussa 459. Vastaava lukema oli vuonna 1968 301 ja vuonna 2002 314. ==Lähteet== Luokka:Israelin kaupungit
Tampereen piispantalo

Piispantalo on Tampereen Pyynikinrinteellä sijaitseva rakennus, joka toimii Tampereen hiippakunnan piispan virka-asuntona ja edustustilana. Se on Suomen suurin piispantalo. Kolmikerroksinen, funkistyylinen talo on arkkitehti Gunnar Wahlroosin suunnittelema. Se on rakennettu vuonna 1937 ja vihitty käyttöön 2. kesäkuuta 1938. Piispantalo sijoittuu Pyynikinharjun kupeeseen jyrkälle rinnetontille, josta avautuu näkymä Pyhäjärvelle. Rakennuksen pääsisäänkäynti, edustustilat, kirjasto, työhuone ja kappeli sijaitsevat keskikerroksessa. Yläkerrassa on piispan ja hänen perheensä yksityiset asuintilat; pohjakerroksessa on puolestaan talonmiehen asunto sekä teknisiä tiloja. Tampereen piispantalo on osa Pyynikinrinteen valtakunnallisesti merkittävää rakennettua kulttuuriympäristöä. Talo on suojeltu rakennustaiteellisin, kulttuurihistoriallisin ja maisemallisin perustein.Tampereen kantakaupungin rakennuskulttuuri 1998, s. 13, 111. ==Taideteokset== Talon pääoven yläpuolella on kuvanveistäjä Aarre Aaltosen reliefi Pyhiinvaeltajat (1938). Sisätiloissa on seinämaalauksia, jotka on tehnyt arkkitehti Wahlroosin sisko, taiteilija Anna Lena Huss. Suuri osa hänen maalauksistaan peitettiin vuoden 1966 peruskorjauksessa.Tampereen kantakaupungin rakennuskulttuuri 1998, s. 112. == Piispantalon ulkokuvia == Tiedosto:Tampereen piispantalo.jpg|Piispantalo kadulta nähtynä. Tiedosto:Tampereen piispantalo Sisaankaynti.jpg|Piispantalon sisäänkäynti, jonka yläpuolella on reliefi Pyhiinvaeltajat. == Piispantalon sisäkuvia == Tiedosto:Tampereen piispantalo Aula.jpg|Aula. Tiedosto:Tampereen piispantalo Kirjasto.jpg|Kirjasto. Tiedosto:Tampereen piispantalo Kappeli.jpg|Kappeli. Tiedosto:Tampereen piispantalo Tyohuone.jpg|Piispan työhuone. Tiedosto:Tampereen piispantalo Taulut.jpg|Edustustiloissa esillä olevia aiempien piispojen muotokuvia. == Lähteet == == Aiheesta muualla == * Tampereen uusi piispantalo, Suomen Kuvalehti, 04.06.1938, nro 22, s. 12, Kansalliskirjaston digitaaliset aineistot Piispantalo Piispantalo Luokka:Suomen virka-asunnot Luokka:Suomen evankelis-luterilaisen kirkon rakennukset Piispantalo Luokka:Pyynikinrinne Luokka:Valtakunnallisesti merkittävät rakennetut kulttuuriympäristöt Suomessa
Hiroki Abe

Hiroki Abe (s. 28. tammikuuta 1999 Tokio, Japani) on japanilainen jalkapalloilija, joka edustaa espanjalaista FC Barcelona B:tä ja Japanin maajoukkuetta. Hän on pelipaikaltaan laitahyökkääjä. https://www.transfermarkt.com/hiroki-abe/profil/spieler/489063 == Lähteet == == Aiheesta muualla == * Hiroki Abe WhoScored-sivustolla. Luokka:Japanilaiset jalkapalloilijat Luokka:Vuonna 1999 syntyneet Luokka:Elävät henkilöt
Kirjat Ata

Kirjat Ata () on kaupunki Israelin Haifan hallintoalueella. Kaupunki on perustettu vuonna 1925, ja vuoden 2018 lopussa sen asukasluku oli 58 267\. ==Maantiede== Kirjat Ata sijaitsee Israelin pohjoisosissa noin 14 kilometriä Haifan kaupungista koilliseen. ==Historia== Ennen nykyisen kaupungin perustamista paikka tunnettiin arabiankielisellä nimellä Kufratta. Nimi on mahdollisesti johdettu aikaisemmasta arameankielisestä nimestä. Arkeologisissa kaivauksissa paikalta on löydetty esimerkiksi rakennusten ja esineiden jäänteitä myöhäiseltä roomalaisajalta ja muslimien valtakauden alkupuolelta. Nykyinen Kirjat Ata perustettiin vuonna 1925 ja se tunnettiin alun perin nimellä Kefar Ata. Paikka hylättiin kuitenkin Palestiinan arabiväestön keskuudessa vuonna 1929 syttyneiden levottomuuksien takia. Juutalaiset siirtolaiset palasivat takaisin paikalle vuonna 1934 ja samana vuonna paikalle avattiin maan suurin tekstiilitehdas. Tehdas toimi aina vuoteen 1985 saakka. Israelin itsenäisyyssodan jälkeen vuonna 1948 kaupunkiin avattiin väliaikainen sijoitusleiri maahan saapuville uusille juutalaissiirtolaisille. Kirjat Atasta tuli oma kuntansa vuonna 1967. ==Väestö== Kirjat Atan asukasluku oli vuoden 2018 lopussa 58 267. Vuonna 1948 vastaava lukema oli 2 300, vuonna 1969 25 000 ja vuonna 2002 48 800. ==Lähteet== == Aiheesta muualla == Luokka:Israelin kaupungit
Turjantatti

Turjantatti (Suillus clintonianus) on tahmatattien sukuun ja Suillaceae- heimoon kuuluva hyvä ruokasieni. Se muistuttaa eniten lehtikuusentattia, voitattia sekä jyvästattia, joista sen erottaa ruskeamman värinsä vuoksi. Turjantatti on myös näköislajejaan harvinaisempi. Sekoittamisesta ei ole haittaa, sillä näköislajit ovat syötäviä. Turjantatti kasvaa siperianlehtikuusen juurisienenä. Turjantattia pidettiin aikaisemmin lehtikuusentatin muunnoksena, mutta nykyään se luokitellaan omaksi lajikseen. == Lähteet == == Aiheesta muualla == * Laji.fi: Turjantatti Luokka:Tahmatatit Luokka:Suomalaiset ruokasienet
Kruununeitokolibri

Kruununeitokolibri (Thalurania colombica) on kolibreihin kuuluva lintulaji. Lajia tavataan ja Väli- ja Etelä-Amerikasta. ==Koko ja ulkonäkö== Kruununeitokolibri voi kasvaa noin 10-12 cm pitkäksi ja koiras on naarasta kookkaampi. Lajin koiras ja naaras eroavat toisistaan ulkonäöltään. Kruununeitokolibrikoiras on päälaeltaan, siivistään kiiltävän tumman violetti. Selkä on vihreä. Linnun pyrstö on väritykseltään sinertävän musta. Kruununeitokolibrikoiraan kurkussa ja rinnassa on vihreä kaulus ja vatsa on violetti. Naaras on vihreä selästään ja kurkku ja rinta ovat valkoiset ja vatsa harmaa. Kruununeitokolibrin nokka on pitkä, musta ja hieman alaspäinkaartunut. ==Levinneisyys ja elinympäristö== Kruununeitokolibria tavataan alueelta, joka ulottuu Guatemalasta Kolumbiaan, Venezuelaan ja Ecuadoriin. Sen elinympäristöä ovat kosteat metsät ja metsien reunamaat. Linnun ravintoa on pääasiallisesti kukkien mesi ja sen lisäksi se pyydystää ravinnokseen pieniä hyönteisiä ja hämähäkkejä. Kruununeitokolibrin pesimäkausi kestää helmikuulta kesäkuulle. Kuppimainen pesä on tehty kasvimateriaalista. ==Lähteet== Luokka:Kolibrit
Nokia 220 4G

Nokia 220 4G on HMD Globalin esittelemä 2019 ja syyskuussa julkaisema matkapuhelin. Puhelimessa on 2G- ja 4G-yhteydet sekä 2,4 tuuman näyttö. Tallennustilaa on 24 megatavua ja keskusmuistia 16 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin takakamera ja 1 200 milliampeeritunnin akku. == Lähteet == 220 4G 220 4G Luokka:Vuoden 2019 matkapuhelimet
Helmut Lipfert

Helmut Lipfert (6. elokuuta 1916 Lippelsdorf, Saksa – 10. elokuuta 1990 Einbeck, Ala-Saksi, Länsi-Saksa) oli Natsi-Saksan Luftwaffen hävittäjä-ässä Toisessa maailmansodassa. Hän taisteli itärintamalla Puna-armeijan joukkoja vastaan. Kapteeni (saks. Hauptmann) Lipfertin palvelusyksiköt olivat: Saksan 1. panssaridivisioona, JG 52 ja JG 53.https://www.luftwaffe.cz/lipfert.html Viitattu 7.9.2019. Enimmät pudotusmääränsä Lipfert keräsi Iljušin Il-2 ja Jakovlev Jak-1 ja Jak-9 -konetyyppejä vastaan. Messerschmitt Me 109 Bf- koneella taistellut Helmut Lipfert sai kerättyä 203 vahvistettua ilmavoittoa. Lipfert on rankattu 13. eniten maailmassa vihollisen lentokoneita pudottaneeksi taistelulentäjäksi. Hän saavutti Rautaristin ritariristin tammenlehvin.https://www.tracesofwar.com/persons/24573/Lipfert-Helmut.htm Viitattu 7.9.2019. Helmut Lipfert ammuttiin alas kaikkiaan peräti 15 kertaa, mutta hän ei kertaakaan haavoittunut. Sodan jälkeen Lipfert toimi opettajana. ==Lähteet== *https://www.luftwaffe.cz/lipfert.html *https://www.tracesofwar.com/persons/24573/Lipfert-Helmut.htm ===Viitteet=== Luokka:Saksalaiset lentäjät Luokka:Vuonna 1916 syntyneet Luokka:Vuonna 1990 kuolleet
Kirjat Bialik

Kirjat Bialik () on kaupunki Israelin Haifan hallintoalueella. Kaupunki on perustettu vuonna 1934, ja sen asukasluku oli vuoden 2018 lopussa 39 927\. ==Maantiede== Kirjat Bialik sijaitsee Israelin pohjoisosassa lähellä Haifanlahtea. ==Historia== Kirjat Bialik perustettiin vuonna 1934 ja sen ensimmäiset asukkaat olivat 160 Saksasta muuttanutta juutalaisperhettä. Paikka oli Haifan teollisuusalueesta pohjoiseen rakennettu uusi asuinalue. 1950-luvulla paikalle perustettiin Ahavah-niminen oppimisvaikeuksista kärsiville siirtolaislapsille suunnattu keskus. Kaupungin kasvaessa sen alkuperäiset matalat rakennukset ovat saaneet vierelleen suurempia kerrostaloja Haifan ja Akkon kaupungin välisen maantien varrella. Kaupungin pohjoisosaan perustettiin myös uusi teollisuusalue. Kaupungissa sijaitsee esimerkiksi yksi Israelin suurimmista tekstiilitehtaista. ==Väestö== Kirjat Bialikin asukasluku oli vuoden 2018 lopussa 39 927. Vuonna 1944 vastaava lukema oli 900, vuonna 1969 13 100 ja vuonna 2002 37 100\. Nykyisin huomattava osa asukkaista on juutalaisia siirtolaisia Venäjältä, Etiopiasta ja Etelä- Amerikan maista. ==Lähteet== == Aiheesta muualla == Luokka:Israelin kaupungit
Aleksi Parttimaa

Aleksi Parttimaa (s. 15. helmikuuta 1997) on suomalainen maastohiihtäjä, joka edustaa Proski OuluaSeuramuutot kaudelle 2024–2025 (pdf). Suomen Hiihtoliitto.. Hänen valmentajansa on Sami Jauhojärvi. Parttimaa voitti hiihdon Suomen-mestaruuskilpailussa 2019 perinteisen hiihtotavan parisprintissä pronssia yhdessä Lauri Vuorisen kanssa. Sama kaksikko sai pronssia vapaan hiihtotavan parisprintissä 2020. == Lähteet == Luokka:Suomalaiset maastohiihtäjät Luokka:Vuonna 1997 syntyneet Luokka:Elävät henkilöt
Dharmendra Pradhan

Dharmendra Pradhan (s. 26. kesäkuuta 1969) on intialainen poliitikko, joka on toiminut maansa öljyministerinä vuodesta 2014 alkaen. Modin toisessa hallituksessa hän toimii myös teräsministerinä. Pradhanin varhaisin poliittinen toiminta tapahtui Akhil Bharatiya Vidyarthi Parishad -opiskelijajärjestössä vuonna 1983. Vuonna 2000 hänet äänestettiin Odishan osavaltion lainsäätäjäksi. Vuonna 2004 hän siirtyi maan parlamentin alahuoneeseen. Intian kansanpuolueen sisällä hän on toiminut pääsihteerinä, minkä lisäksi hänen vastuulleen on asetettu puolueen toiminnan valvominen eri osavaltioissa. Parlamentin ylähuoneessa hän on vaikuttanut vuodesta 2012 alkaen. Hänen isänsä Debendra Pradhan on toiminut liikenneasioista vastaavana valtioministerinä. ==Lähteet== Luokka:Intian ministerit Luokka:Lok Sabhan jäsenet Luokka:Rajya Sabhan jäsenet Luokka:Intian kansanpuolueen poliitikot Luokka:Vuonna 1969 syntyneet Luokka:Elävät henkilöt
Eurikin koodeksi

Eurikin koodeksi, latinaksi Codex Euricianus, oli visigoottien lakikokoelma, joka valmistui joko kuningas Eurikin ollessa vallassa vuonna 475 tai vuonna 483, Eurikin pojan Alarik II:n aikana. Koodeksi oli kirjoitettu latinaksi, ja koski ennen kaikkea visigootteja, mutta se käsitteli myös visigoottien valtakunnan roomalaisten ja goottilaisten alamaisten välisiä suhteita. Eurikin roomalaisilla lainoppineilla teettämä lakikokoelma on huomattava siksi, että se antaa sekä roomalaisille että goottilaisille alamaisille yhtäläiset oikeudet. Lakikokoelman käsikirjoitusta säilytetään Pariisissa. == Lähteet == Luokka:Lakikirjat Luokka:Käsikirjoitukset
Hansasilta

Hansasilta on Helsingin kaupungin omistama kauppakeskussilta. Hansasilta yhdistää Itäväylän eteläpuolella sijaitsevan kauppakeskus Eastonin Itäväylän pohjoispuolella sijaitsevaan kauppakeskus Itikseen. Hansasillalla on 15–20 omaa liiketilaa, joissa toimii sen yhdistämistä kauppakeskuksista riippumattomia myymälöitä ja ravintoloita. Hansasillan oma pääsisäänkäynti ja tuloaula sijaitsevat Hansakujalla. Tuloaulasta on pääsy sillan liikkeiden lisäksi Easton Hansakäytävään, joka tunnettiin City-Jättinä ennen vuoden 2017 Easton-uudistusta. Hansasilta valittiin vuoden teräsrakenteeksi 1986, jolloin poikkeuksellisesti palkittiin kaksi eri kohdetta. Hansasilta ja sillalla toiminut Itä-Helsingin Antikvariaatti ovat näkyvästi esillä alun perin vuonna 1999 esitetyssä sarjadokumentissa Ostoskeskuksen helmet. Dokumentissa näkyy vilaukselta myös neulontaliike Lanka-Vakka, joka toimi Hansasillalla edelleen vuonna 2021,. Tällöin Yle Uutiset haastatteli liikkeen omistajaa koronaviruspandemian vaikutuksista asiakaskäyttäytymiseen ja liiketoimintaan. Marraskuussa 2023 Lanka-Vakka oli Hansasillan viimeinen alkuperäinen liike. Se oli tuolloin toiminut sillalla vuodesta 1987. Vuoden 2024 loppupuolella useampi sillan pitkäaikaisista yrittäjistä sanoi liikkeidensä asiakasmäärien pudonneen. == Kuvagalleria == Tiedosto:Hansasilta Entrance, Hansakuja.jpg|Sisäänkäynti Hansakujalta Tiedosto:Hansasilta.jpg|Tuloaula Tiedosto:Inside the bridge Hansasilta, Helsinki.jpg|Myymälöitä Tiedosto:Hansasilta Main Market Square.jpg|Lattiamosaiikki Tiedosto:Hansasilta_2014_sisältä_1.JPG|Itis-liityntä Tiedosto:Hansasilta 2014 ulkoa 2.jpg|Itis-liityntä ulkoa Tiedosto:Hansasilta Entrance, Itis.jpg|Sisäänkäynti kauppakeskus Itiksestä Tiedosto:Itäväylä_itäkeskuksen_kohdalta_kuvattuna.JPG|Alitus länsipuolelta ==Lähteet== Luokka:Helsingin kauppa- ja ostoskeskukset Luokka:Helsingin sillat Luokka:Itäkeskus Luokka:Vuoden teräsrakenne
Ramsinniemi

Ramsinniemi () on metsäinen niemi ja vanha huvila-alue Helsingin Vuosaaren lounaiskulmassa. Se kuuluu Meri-Rastilan osa-alueeseen. Ramsinniemen itäpuolella, Kallahdenselän toisella rannalla on Kallahdenniemi. ==Historiaa== Ramsinniemi on osa Helsingin itäiseen saaristoon 1800-luvun lopulla syntynyttä huvila-asutusta. Vuoden 1873 kartassa Ramsinniemelle on merkitty vain yksi rakennus, ilmeisesti Rastilan kartanon kalastajatorppa. Samana vuonna avattiin Laajasalon kanava, joka helpotti vuonna 1857 alkanutta höyrylaivaliikennettä Helsingistä sen itäiseen saaristoon, muun muassa Ramsinniemeen. Maanteitse hevoskyyti kaupungista Vuosaareen kesti Malmin ja Viikin kautta jopa kuusi tuntia, kun höyrylaivalla matkaan meni vain tunti. Laivalla huviloilleen koko kesäksi siirtyvät kaupunkilaisperheet saattoivat kuljettaa myös enemmän tavaraa, jopa pianoja. Ramsinniemen huvilapalstoja erotettiin Rastilan kartanon maista 1900-luvun taitteessa, vilkkaimmin vuosina 1907–1912. Tältä ajalta periytyvien puuhuviloiden suunnittelijoita olivat muiden muassa Lars Sonck (Karl Stockmannille rakennettu huvila niemen kärjessä), Magnus Schjerfbeck ja Selim A. Lindqvist. Toisen maailmansodan jälkeen Ramsinniemi alkoi 1950-luvulta alkaen kiinnostaa suomalaista elinkeinoelämää henkilökunnan virkistys- ja koulutuspaikkana, ja alueen huviloita alkoivat käyttää koulutus-, virkistys- tai edustustiloina muun muassa Enso-Gutzeit, Transmeri ja Suomen Pankki. Enson Iltalaan suunnitteli 1950-luvun alussa lisärakennuksen Alvar Aalto. Jotkin huviloista ovat nyt seurakuntien leirikeskuksina. Muun muassa saarnipuita kasvava runsaslajinen lehto Ramsinniemen pohjoisrannalla rauhoitettiin lääninhallituksen päätöksellä vuonna 1990. == Lähteet == Luokka:Vuosaari Luokka:Suomen niemet
Neal Pionk

Neal Pionk (s. 29. heinäkuuta 1995) on yhdysvaltalainen jääkiekkopuolustaja. Hän edustaa NHL-seura Winnipeg Jetsiä. Pionk teki varaamattomana pelaajana vuonna 2017 sopimuksen New York Rangersin kanssa. Hän pelasi ensimmäisen NHL- ottelunsa 9. helmikuuta 2018 Calgary Flamesia vastaan. Kaudella Pionk ja ensimmäisen kierroksen varausvuoro kaupattiin Winnipeg Jetsiin vaihdossa puolustaja Jacob Troubaan. Elokuussa 2021 Pionk teki Jetsin kanssa neljän vuoden mittaisen jatkosopimuksen. https://www.tsn.ca/neal-pionk-winnipeg-jets- contract-extension-1.1680452 ==Lähteet== Luokka:Yhdysvaltalaiset jääkiekkoilijat Luokka:Winnipeg Jetsin pelaajat Luokka:Vuonna 1995 syntyneet Luokka:Elävät henkilöt
Guillaume Connesson

Guillaume Connesson (s. 1970 Boulogne-Billancourt, Ranska) on säveltäjä.Guillaume Connesson: Biography Guillaume Connessonin kotisivu == Elämä ja ura == Connesson opiskeli Boulogne-Billancourtin aluekonservatoriossa ja Pariisin konservatoriossa. Hän sai ensipalkinnot kuoronjohdossa, musiikin historiassa, analyysissä, sähköakustiikassa ja orkestraatiossa. Hänen opettajiensa joukossa oli Marcel Landowski.Centre de documentation de la musique contemporaine. Vuonna 1997 hänestä tuli Aubervilliers–La Courneuven konservatorion orkestraation professori. Hänellä on ollut residenssit muiden muassa Orchestre de Pau Pays de Béarnissa (2010–2012), Alankomaiden filharmonikoissa (2016–2018), Lyonin kansallisorkesterin (2016–2018) ja Île- de-Francen kansallisorkesterissa (2019–2021). == Musiikki == Connessonin varhaisia teoksia leimasi avoimuus taidemusiikin ulkopuolisille vaikutteille, kuten popmusiikille, mikä näkyy muiden muassa teoksissa Disco-Toccata (1994), Double Quatuor (1994), Night Club (1996) ja Techno-Parade (2002). Muihin vaikutteisiin on kuulunut laajalle ulotettu tanssillisuus, joka on merkittävässä asemassa esimerkiksi teoksessa Sextuor (1999). Connessonin sävelkieli on uustonaalinen, ja hän on omaksunut barokkimusiikista tutun pulssin jatkuvuuden. Connesson sävelsi vuonna 1998 uuden musiikin F. W. Murnaun samannimiseen lyhytelokuvaan, Auringonnousuun. Hänen orkesterituotantoonsa kuuluvat myös teokset Enluminures (1999), Triptyque symphonique (1997–2007) ja Une lueur dans l'âge sombre (2005). Vokaalimusiikkia edustavat teokset Liturgies de l'ombre, Le Livre de l'amour ja Medea. Kantaatti Athanor (2003) on sävelletty sooloäänelle, kuorolle ja orkesterille. Suurin osa Connessonin teoksista on sävelletty tilauksiin; esimerkiksi teoksen Pour sortit au jour (2013) tilasi Chicagon sinfoniaorkesteri sekä teoksen Les trois cités de Lovecraft yhdessä Alankomaiden filharmonikot ja Lyonin kansallisorkesteri. Muita Connessonin teosten tilaajia ovat olleet Concertgebouw-orkesteri ja Philadelphian orkesteri sekä esittäjiä Brysselin filharmonikot, Yhdysvaltain kansallisorkesteri, Cincinnatin sinfoniaorkesteri ja BBC:n sinfoniaorkesteri. Connesson sai Victoires de la musique -palkinnot vuosina 2015 ja 2019 sekä Sacemin suurpalkinnon vuonna 2012. Hänen teostensa levytykset ovat tuoneet hänelle myös Classica-lehden Chocin, Diapason d’Or de l’annéen. Hänen orkesteriteoksensa Supernova (1997) toi hänelle vuonna 1998 Cardin-palkinnon, ja vuonna 1999 hän sai Nadia ja Lili Boulangerin palkinnon.AllMusic: Guillaume Connesson Hänen musiikkiaan on levytetty Deutsche Grammophonille. == Lähteet == == Aiheesta muualla == * Gérard Billaudot Éditeur: Guillaume Connesson Luokka:Ranskalaiset säveltäjät Luokka:Vuonna 1970 syntyneet Luokka:Elävät henkilöt
Suillaceae

Suillaceae on Boletales-lahkoon kuuluva sieniheimo, joka sisältää tatteja muistuttavat voitatit, pienen tryffelimäisen Truncocolumella-suvun sekä suvun Psiloboletinus, joka sisältää vain yhden lajin Psiloboletinus lariceti. Heimoon kuuluu 54 lajia. == Lähteet == *
W Series Brands Hatchin Grand Prix 2019

W Series Brands Hatchin Grand Prix 2019 oli W Series -kauden 2019 kuudes ja viimeinen osakilpailu, joka ajettiin 11. elokuuta Brands Hatchin moottoriradalla Englannissa. == Tulokset == === Aika-ajot === Sija Nro Kuljettaja Aika Ero Lähtöruutu 1 55 Jamie Chadwick 1.22,425 1 2 27 Alice Powell 1.22,793 +0,368 2 3 2 Esmee Hawkey 1.22,864 +0,439 3 4 7 Emma Kimiläinen 1.22,901 +0,476 4 5 95 Beitske Visser 1.23,210 +0,785 5 6 5 Fabienne Wohlwend 1.23,210 +0,785 6 7 85 Miki Koyama 1.23,326 +0,901 7 8 26 Sarah Moore 1.23,534 +1,109 8 9 21 Jessica Hawkins 1.23,572 +1,147 9 10 11 Vicky Piria 1.23,607 +1,182 10 11 19 Marta García 1.23,801 +1,376 11 12 37 Sabré Cook 1.23,850 +1,425 12 13 3 Gosia Rdest 1.24,218 +1,793 13 14 20 Caitlin Wood 1.24,316 +1,891 14 15 31 Tasmin Pepper 1.24,338 +1,913 15 16 58 Sarah Bovy 1.24,570 +2,145 16 17 77 Vivien Keszthelyi 1.24,775 +2,350 17 18 49 Megan Gilkes 1.24,870 +2,445 18 19 67 Shea Holbrook 1.25,202 +2,777 19 20 99 Naomi Schiff 1.25,351 +2,926 20 Lähde: Lähde: Lähde: Lähde: Lähde: Lähde: === Kilpailu === Sija Nro Kuljettaja Kierrokset Aika/Keskeytys Lähtöruutu Pisteet align=center 1. 27 Alice Powell 21 31.24,967 2 25 align=center 2. 7 Emma Kimiläinen 21 +0,511 4 18 align=center 3. 95 Beitske Visser 21 +5,784 5 15 align=center 4. 55 Jamie Chadwick 21 +9,321 1 12 align=center 5. 5 Fabienne Wohlwend 21 +9,732 6 10 align=center 6. 11 Vicky Piria 21 +10,730 10 8 align=center 7. 21 Jessica Hawkins 21 +11,060 9 6 align=center 8. 19 Marta García 21 +11,613 11 4 align=center 9. 37 Sabré Cook 21 +12,179 12 2 align=center 10. 26 Sarah Moore 21 +13,420 8 1 align=center 11. 20 Caitlin Wood 21 +13,881 14 align=center 12. 31 Tasmin Pepper 21 +14,221 15 align=center 13. 3 Gosia Rdest 21 +14,735 13 align=center 14. 77 Vivien Keszthelyi 21 +18,656 17 align=center 15. 99 Naomi Schiff 21 +20,585 20 align=center 16. 2 Esmee Hawkey 21 +20,755 3 align=center 17. 67 Shea Holbrook 21 +20,839 19 align=center 18. 49 Megan Gilkes 21 +21,681 18 align=center 19. 58 Sarah Bovy 21 +22,061 16 align=center 20. 85 Miki Koyama 19 +2 kierrosta 7 Lähde: Lähde: Lähde: Lähde: Lähde: Lähde: Lähde: == Lähteet == Luokka:W Series -kausi 2019
Saksan ralli 2019

Saksan ralli 2019 (virallisesti 37. ADAC Rallye Deutschland 2019) oli Rallin MM-sarjan kauden 2019 kymmenes osakilpailu, joka ajettiin 22.–25. elokuuta. == Tulokset == Sija Kuljettaja Kartanlukija Auto Aika Ero Pisteet 1\. Ott Tänak Martin Järveoja Toyota Yaris WRC 3:15.29,8 25 2\. Kris Meeke Sebastian Marshall Toyota Yaris WRC 3:15.50,6 +20,8 18+2 3\. Jari-Matti Latvala Miikka Anttila Toyota Yaris WRC 3:16.05,8 +36,0 15+3 4\. Thierry Neuville Nicolas Gilsoul Hyundai i20 Coupe WRC 3:16.28,3 +58,5 12+5 5\. Daniel Sordo Carlos del Barrio Hyundai i20 Coupe WRC 3:16.46,4 +1.16,6 10 6\. Andreas Mikkelsen Anders Jæger Hyundai i20 Coupe WRC 3:17.16,0 +1.46,2 8 7\. Sébastien Ogier Julien Ingrassia Citroën C3 WRC 3:17.26,1 +1.56,3 6+1 8\. Esapekka Lappi Janne Ferm Citroën C3 WRC 3:17.32,0 +2.02,2 4 9\. Gus Greensmith Elliott Edmondson Ford Fiesta WRC 3:21:52,0 +6:22,2 2 10\. Takamoto Katsuta Daniel Barritt Toyota Yaris WRC 3:23.49,0 +8.19,2 1 Lähde:2019 Rallye Deutschland Lähde:2019 Rallye Deutschland Lähde:2019 Rallye Deutschland Lähde:2019 Rallye Deutschland Lähde:2019 Rallye Deutschland Lähde:2019 Rallye Deutschland Lähde:2019 Rallye Deutschland == Muuta == * Toyotan ensimmäinen kolmoisvoitto. * Takamoto Katsutan ensimmäinen piste. == Lähteet == Luokka:MM-rallikausi 2019 Luokka:Saksan ralli
Rainer Pethran

Rainer Pethran (26. marraskuuta 1950 Augsburg – 2. syyskuuta 2019 München) oli saksalainen koripalloilija. Laitahyökkääjänä pelannut Pethran edusti Länsi- Saksan miesten koripallomaajoukkuetta Münchenin kesäolympialaisissa 1972Olympics at Sports-Reference.com ja Länsi-Saksan EM-kilpailuissa 1971http://www.linguasport.com/baloncesto/internacional/eurobasket/1971_ESSEN_SQUADS.htm. Yhteensä hän pelasi 71 maaottelua vuosina 1971–1975. Seuratasolla Pethran edusti USC Müncheniä jossa saavutti maan pääsarjan hopeaa vuonna 1971. Pethran kuoli vaikeaan sairauteen 68-vuotiaana Münchenissä 2. syyskuuta 2019.https://www.basketball-bund.de/news/dbb-trauert-um-rainer-pethran-1103058 == Lähteet == * Rainer Pethran Bio, Stats, and Results Olympics at Sports- Reference.com === Viitteet === == Aiheesta muualla == * Luokka:Saksalaiset koripalloilijat Luokka:Vuonna 1950 syntyneet Luokka:Vuonna 2019 kuolleet
Gesalech

Gesalech tai Gesalec (k. 511) oli visigoottien kuningas 507–511. Hän oli Alarik II:n avioton poika. Kun Alarik kuoli taistelussa frankkeja vastaan, oli hänen ainut avioliitossa syntynyt poika Amalarik vielä alaikäinen. Visigootit eivät tunteneet esikoisoikeutta, ja he valitsivat Gesalechin kuninkaaksi. Gesalech ryhtyi sotaan frankkeja vastaan, mutta sotaonni ei ollut hänen puolellaan, ja frankit polttivat Gesalechin pääkaupungin Toulousen. Narbonnen puolestaan valloittivat burgundit, jolloin Gesalechin joukkojen oli vetäydyttävä Iberian niemimaalle. Ostrogoottien kuningas Teoderik Suuri saapui tukemaan visigootteja. Vuonna 511 Ibbas syrjäytti Gesalechin valtaistuimelta. Gesalech pakeni Afrikkaan, jossa hän yritti saada huonolla menestyksellä apua vandaaleilta ja ostrogooteilta. Gesalech yritti tämän jälkeen vielä vallata visigoottien valtakunnan Akvitaniasta käsin, mutta Ibbaksen armeija löi hänet, ja saman vuoden lopussa Gesalech sai surmansa. Teoderik toimi Amalarikin sijaishallitsijana, kunnes tämä tuli täysi-ikäiseksi. == Lähteet == Luokka:Visigoottien kuninkaat Luokka:Vuonna 450 syntyneet Luokka:Vuonna 511 kuolleet
Neulalaakeri

Neulalaakeri on pyöreä laakeri. Neulalaakerin rakenteen muodostavat pyöreät ja eri mittaiset metalliset tapit, jotka pannaan kahta kitkapintaa vasten pyörimään. Yleensä voideltuna saadaan kosketuspintaa enemmän kuin kuulalaakereilla, jolloin laakerin sisäinen kitka on vähäisempi. Luokka:Laakerit
Allen Newell

Allen Newell (19. maaliskuuta 1927 San Francisco – 19. heinäkuuta 1992 Pittsburgh) oli yhdysvaltalainen tietojenkäsittelytieteilijä. Hänet tunnetaan tekoälyn pioneerina. Hänelle myönnettiin vuonna 1975 Turing-palkinto Herbert A. Simonin kanssa. == Lähteet == Luokka:Yhdysvaltalaiset tietojenkäsittelytieteilijät Luokka:Vuonna 1927 syntyneet Luokka:Vuonna 1992 kuolleet Luokka:Turing-palkinnon saajat
Kenneth Iverson

Kenneth Eugene Iverson (17. joulukuuta 1920 Camrose, Alberta – 19. lokakuuta 2004 Toronto) oli kanadalainen tietojenkäsittelytieteilijä. Hänet tunnetaan APL-kielen kehittämisestä, joka on nimetty kirjan A Programming Language (1962) mukaan. Hänelle myönnettiin vuonna 1979 Turing-palkinto. == Lähteet == Luokka:Kanadalaiset tieteilijät Luokka:Tietojenkäsittelytieteilijät Luokka:Turing-palkinnon saajat Luokka:Vuonna 1920 syntyneet Luokka:Vuonna 2004 kuolleet